Offentliggørelse af en ansøgning om registrering i henhold til artikel 6, stk. 2, i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2002/C 291/02)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB (x) BGB ( )

Nationalt sagsnummer: -

1. Medlemsstatens ansvarlige myndighed Navn: Subdirección General de Denominaciones de Calidad y Relaciones Interprofesionales y Contractuales. Dirección General de Alimentación. Subsecretaría de Agricultura, Pesca y Alimentación del Ministerio de Agricultura, Pesca y Alimentación de España

Adresse: Infanta Isabel, 1, E-28071 Madrid

Tlf. (34) 913 47 53 94

Fax (34) 913 47 54 10.

2. Ansøgende sammenslutning 2.1. Navn: Castaño Salgado, Juan

Díaz Moreno, Mario

Lázaro Ronco, Félix

Ordiales Chaparro, José María

Pérez González, Andrés

Alvarez Rocha, José

Queserías Pérez Andrada SL

Quesos del Casar SL

Explotación La Jarilla - C.B. Hnos. Regalado

Nuestra Señora del Prado SCL

Roncero Molano, Francisco

2.2. Adresse: Barriada de la Diputación s/n, E-10190 Casar de Cáceres, Cáceres

Tlf. og fax (34) 927 29 00 08

2.3. Sammensætning: Producent/forarbejdningsvirksomhed (x) andet ( )

3. Produktets art: Kategori: 1.3, ost.

4. Varespecifikation (Sammenfatning af betingelserne i artikel 4, stk. 2):

4.1. Navn: Torta del Casar.

4.2. Beskrivelse: Torta del Casar er en ost, der fremstilles af rå mælk fra merino- og entrefinofår. Til koaguleringen, som mindst har en varighed på 60 dage, anvendes vegetabilsk løbe lavet af kardon (Cynara cardunculus). Egenskaberne er følgende:

a) Fysiske:

- cylinderformet

- dimensioner:

i) højde: 5-7 cm, diameter: 11-13 cm, vægt: 0,500-0,700 kg

ii) højde: 5-7 cm, diameter: 14-17 cm, vægt: 0,900-1,100 kg.

b) Fysiske og kemiske:

- fedtindhold i tørstof: min. 50 %

- indhold af tørstof: min. 50 %

- pH: min. 5,2-maks. 5,9

- NaCl: maks. 3 %.

c) Organoleptiske:

Halvhård, gul til okkerfarvet skorpe. Selve osten, som er hvid til gullig, har en blød til smørbar konsistens, den er skærefast, men blød og cremet og har nogle gange små huller i skærefladen. Lugten er stærk og smagen veludviklet og let bitter på grund af den vegetabilske osteløbe.

4.3. Geografisk område: Det geografiske fremstillingsområde for både mælken og Torta del Casar er provinsen Cáceres i den selvstyrende region Extremadura (Spanien), som omfatter 36 kommuner i distrikterne Los Llanos de Cáceres, Sierra de Fuentes og Montánchez.

4.4. Bevis for oprindelse: Produktionen af mælk til Torta del Casar og selve fremstillingen af osten varetages af producenter, der er opført i registre over kvægbrug, mejerier og osteproduktionsvirksomheder i overensstemmelse med den særlige håndbog om kvalitet og fremstilling.

Det beskyttede produkt, som når frem til forbrugerne, er kvalitetsanalyseret, og de nummerede kontroletiketter, der udstedes af tilsynsrådet til osteproducenter med registreringscertifikat, er garanti for, at produktet opfylder alle krav i forordningen. Prøveudtagnings- og analysemetoderne er beskrevet i håndbogen for kvalitet og fremstilling.

4.5. Fremstillingsmetode: I mælkeproduktionen indgår ca. 20000 merino- og entrefinofår, og den årlige produktion anslås til 1,5 mio. liter. Opdrættet er:

- ekstensivt eller halvekstensivt, og

- evt. kosttilskud kontrolleres af tilsynsrådet.

Fremstilling af Torta del Casar:

- Mælken koagulerer med vegetabilsk osteløbe ved en temperatur på mellem 28 og 32 °C i 50-80 minutter,

- ostemassen skæres således, at der opnås fine korn af riskornstørrelse

- massen anbringes i cylinderformede forme med de dimensioner, der er nævnt i punkt 4.2, litra a)

- massen presses ved et tryk på 1-2,5 kg/cm2 i 3-8 timer

- våd- eller tørsaltning, hvortil der udelukkende anvendes almindeligt salt

- modning, som mindst er af 60 dages varighed, ved 4-12 °C og en luftfugtighed på mellem 75 og 90 %.

4.6. Tilknytning 4.6.1. Historisk

Der har altid været anvendt græsningsskifte og græsning i det geografiske område. Kvægdrivvejene ændrede sig gradvist frem til 1273, hvor man fastlagde obligatoriske drivveje i henhold til reglerne i det såkaldte "Honrado Concejo de la Mesta".

Det vides med sikkerhed, at der var etableret fåreflokke i området fra 1291, som er det år, hvor kong Sancho IV ved et kongeligt privilegium tildeler landsbyen Casar de omkringliggende jorder, hvor kvægbrugerne frit kan lade deres dyr græsse.

Man ved desuden, at Torta del Casar på det tidspunkt anvendes som betalingsmiddel, selvom det først er i 1791, at man finder skriftlige vidnesbyrd om fåreosten fra Casar de Cáceres.

4.6.2. Natur

Produktionsområdet ligger nord for Sierra de San Pedro og afgrænses af Badajoz-provinsen, Almonte-floden mod øst og Tajo-floden mod nord. Det steppelignende område, som gennemskæres af Sierra de Fuentes, består af sandede og ikke særligt frugtbare jorder. Selve jorddækket er tyndt, og man ser hyppigt klipperne stikke frem.

Der er tale om et fastlandsklima med lange og varme somre og milde og korte vintre. Nedbørsmængderne ligger på mellem 300 og 500 mm om året. Vegetationen består hovedsagelig af langsomt voksende, men meget næringsrige græsser, men man finder også buske og egetræer.

4.7. Kontrolinstans Navn: Consejo Regulador de la Denominación de Origen (DOP) Torta del Casar

Adresse: Avenida de la Constitución, 13, E-10190 Casar de Cáceres

Tlf. (34) 927 29 07 13

Fax (34) 927 29 16 54

E-post: tortadelcasar@airtel.net

Tilsynsrådet (Consejo Regulador) for den beskyttede oprindelsesbetegnelse opfylder standarden UNE-EN 45011.

4.8. Mærkning: Etiketter, kontroletiketter o.a. til identifikation af de beskyttede produkter skal være forsynet med navnet og logoet for den beskyttede oprindelsesbetegnelse Torta del Casar og alle andre lovbefalede oplysninger på området.

4.9. Krav i nationale bestemmelser - Lov 25/1970 af 2. december 1970 om vindyrkning, vin og alkohol og tilhørende forordning gennemført ved dekret 835/1972 af 23. marts 1972

- Bekendtgørelse af 25. januar 1994 om forholdet mellem den spanske lovgivning og forordning (EØF) nr. 2081/92 for så vidt angår oprindelsesbetegnelser og geografiske betegnelser for landbrugsprodukter og levnedsmidler

- Kongeligt dekret 1643/99 af 22. oktober 1999 om proceduren for behandling af ansøgninger om optagelse i Fællesskabets register over beskyttede oprindelsesbetegnelser og beskyttede geografiske betegnelser.

EF-nr.: ES/00213/2001.10.26.

Dato for modtagelsen af den fuldstændige ansøgning: 26. oktober 2001.